આજેય રોજનું ૫૦ રૂપિયાનું સિલાઈકામ તો હું કરી જ લઉં છું; જોકે હવે જરૂર નથી, પણ કામ કરવાની આદત પડી ગઈ છે એમ કહેતાં દમયંતીબહેનને બેસી રહેવું નથી ગમતું. તેમની દીકરી પરણીને સાસરે છે. તે કલ્યાણમાં રહે છે. મોટો દીકરો પરણ્યો અને પછી નાનાને પરણાવવાનો હતો એટલે ચેમ્બુરના તિલકનગરમાં રૂમ લીધી. મોટો દીકરો ત્યાં રહેવા ગયો અને નાનો દીકરો તેમની સાથે રહે છે. મોટો દીકરો રહે છે ત્યાં હવે બિલ્ડિંગ બનવાનું હોવાથી તેને ફ્લૅટ મળશે એટલે તેઓ ખુશ છે. મોટા દીકરાને બે દીકરા છે અને નાનાને એક દીકરો છે જે એસએસસીમાં છે. તેને ઇંગ્લિશ મિડિયમમાં છે ભણાવ્યો એટલે દમયંતીબહેન ખુશ છે. તેઓ રોજ સવારે મંદિરમાં જાય છે, હરેફરે છે અને ભજન-સત્સંગ કરીને મજા કરે છે. જિંદગી જેવી પણ હતી એમાં તેઓ ખુશખુશાલ રહે છે. ૨૨ મેએ ઘાટકોપર બ્રાહ્મણ સમાજ વરિષ્ઠનું નાગરિક પ્રવૃત્તિ કેન્દ્ર તેમને સામા પ્રવાહે જીવતા સુખી જીવ (નિવૃત્તિમાં પ્રવૃત્તિ) અવૉર્ડ આપવાનું છે.